**התבגרות על גלגים**

צבי קוכמייסטר

**17.06.2018**

**התבגרות על גלגלים**

צבי קוכמייסטר

בעולמם של סקייטרים הסקייטפארק הוא לא רק מגרש. הוא הבית, הוא חלון הראווה, הוא השער לחלומותיהם ולעיתים הוא הוא אף הופך לשדה קרב. אהרון (17) הוא סקייטר, מופנם המאוהב בסתר בשרה (17).

אהרון משוכנע כי שרה ׳גדולה עליו׳ בכמה מספרים היא יפה ממנו, אמיצה ממנו ומחליקה הרבה יותר טוב ממנו. אהרון חולם לגשת לשרה ולנסות ליצור איתה קשר אבל העולם של הסקייטפארק הוא עולם ללא מילים. זהו עולם של פעולות, קריאות עידוד ומחוות ידיים. זה עולם נקי של אסטטיקה, תנועה ומהירות. הראווה, מפגני האומץ והיכולת האישית מאפשרים ׳חיזור׳ אין סופי אך לא ממומש. האנדרנלין והתשוקה מבקשים להתפרץ אך הקוד ההתנהגותי נשמר.

כששרה מותקפת על ידי רם (17) אחד המחליקים הקבועים בפארק, האידיליה המתקיימת ׳לכאורה׳ מעל פני הסקייטפארק מופרת באחת. על אף הקפאון שמביאה התקיפה ׳הסיר המבעבע׳ יוצא משליטה וגולש ׳ושמורת הטבע׳ מתמלאת באלימות ודם בה ימצא גם אהרון את מקומו ואת הדרך לבטא את רגשותיו הכנים על אף הפחדים והמכשולים המלווים אותו.

###

### 1. חוץ. יום. מחוץ לסקייטפארק

שעות צהריים, **אהרון (17)** יורד מן האותובוס וצועד על השביל שיורד אל הסקייטפאק. (השביל יורד וצופה אל הפארק לסרוגין) הוא אוחז בסקייטבורד שנראה חדש באופן יחסי וילקוט על כתפיו. הוא צועד על השביל ומנסה להביט לכיוון הפארק. לאחר 2 סיבובים הוא מגיע לזווית נכונה. הוא מתערכב ומתצפת על הפארק. (POV) בפארק אנו רואים **אשה אנונימית עם שני ילדים בגילאי 8-11 (ילד אחד חובש כובע כחול)** על קורקינטים, ואת **שרה (17)** עושה ״קרוזינג״ על הסקייט בפארק. שרה נעלמת מזווית עינו והוא ממשיך לרדת את השביל. הפעם הוא עושה זאת בהחלקה. ההחלקה נראית מהוססת ולא מקצועית במיוחד.

###  2. חוץ. יום. מחוץ לסקייטפטאק

אהרון מתקרב אל הסקייט פארק בהחלקה. הוא מנסה להתבונן שוב לתוך הפארק אך לא מצליח לבצע את שני הפעולות יחד. הוא מאבד את שיווי משקלו. הוא קופץ מהסקייט והסקייט ממשיך להתגלגל הלאה. אהרון נראה מתוח ועושה תנועת כאב קלה עם הרגל. הוא מתבונן שוב אל הפארק ( POV+CU) ורואה את שרה שמחליקה ושאינה מודעת עדיין לנוכחותו. (מתוקף המרחק) ברקע הוא רואה את הנערים עושים טריקים ומצלמים בנייד

###  3. חוץ. יום. מחוץ לסקייטפארק

אהרון אוסף את הסקייט בידו ומתקרב אל עבר שער הסקייטפארק. נראה כי הוא מנסה לסגל לעצמו הליכה עם ״בטחון עצמי״ בצורה נערית אך הוא נרתע/חושש ולפני שנכנס מתחרט ומתיישב על הדשא שמחוץ לפארק. הוא מוציא מהתיק חפיסת סגריות ומצית סיגריה. הוא נושם נשימות ארוכות.

###  4. חוץ. יום. מחוץ לסקייטפארק

אחד הילדים הקטנים (10) יוצא בהחלקה על הקורקינט מהפארק אל עבר שביל הגישה ומחליק בנפילה קשה על השביל. מראשו נופל כובע כחול עליו כתוב: LET IT SLIDE אהרון מתבונן בכובע ואז בילד. הילד קם בחיוך ספורטיבי ומחייך אל עבר אהרון. אימו של הילד ממהרת אחריו ובודקת את שלומו. כשהאם והילד פונים לפארק האמא מביטה באהרון המעשן על הדשא ומעווה את פניה בסלידה. היא מתבוננת שוב בבנה והיא רואה שהוא מחייך אל אהרון (שעושה לו ״מחוות יד אוהדת״) היא מחזיקה בידו של הילד וממריצה את צעדיה לפארק בחוסר שביעות רצון.

###  5. חוץ. יום. כניסה לסקייטפארק

אהרון מכבה את הסיגריה ונועץ את הבדל בשרוך הנעל. מכתיף את התיק. עובר את שער הפארק ובשלושה צעדי ריצה עולה על הסקייט ומחליק לתוך הפארק. הוא חולף בהחלקה על פני האם והילדים עם הקורקינט ופונה למרכז הפארק.

מאחוריו ניתן לזהות את הילד עם הכובע הכחול על הקורקינט

###  6. חוץ. יום. סקייטפארק

אהרון מחליק בקרוזינג פשוט (מיומנות של 3/10) ברחבי הפארק. שרהנראית מאחוריו כאשר היא מחליקה במיומנות באיזור המערבי של הפארק. (יותר מאתגר) הוא מחליק, יורד את ״הפרמידה״ (אלמנט בפארק) ועולה על ״הביצה״ (אלמנט בפארק) במאמץ ניכר. שרה מבצעת מספר ״טריקים״ מוצלחים. (כגון ״קיקפליפ״, 180, ״בונלס״ וכדומה)

המצלמה נעה ״בסיבוב/תנועת שמונה״ בין הטריקים של שרה על רקע אהרון המחליק לבין אהרון המחליק על רקע שרה.

###  7. חוץ. יום. סקייטפארק

אהרון יורד ירידה קטנה, נותן מספר דחיפות ומנסה לבצע תרגיל ״אולי״(טריק בסיסי), הוא מצליח לבצע את ״האולי״ (5/10) ונראה כי הוא מרוצה מעצמו. הוא מרים את הראש אך הוא רואה כי שרה אינה רואה. הוא מתבונן בה והיא יורדת במהירות ומבצעת קפיצה ו״סלייד״ על מעקה ברזל קצר. שרה מרימה את הראש בחיוך ״ותופסת״ את אהרון מביט בה. אהרון מרים אליה יד במחווה מהוססת. שרה מחייכת. (אהרון מחייך לעצמו במבוכה כששרה מחייכת אליו) הוא נותן שלושה צעדים ומנסה לבצע ״אולי״ נוסף אך מועד ונופל.

שרה

 אהההההיייו (חיוך של ״הכל בסדר״)

אהרון קם במהירות ומחליק הלאה ממנה בלי להביט. הוא לא מנסה עוד תרגיל ״אולי״ אלא מתרחק לסיבוב בהחלקה. שרה לוקחת נשימה קצרה, מתבוננת בו מתרחק וחוזרת להחליק.

###  8. חוץ. יום. סקייטפארק

שלושה סקייטרים טיפוסיים בגיל תיכון נכנסים אל הסקייטפארק בהחלקה יחד עם בקבוקי מים ותיקים על הגב. **מיקו (17), שלו (17) ורם (17)** רם ושלו מסתכלים על הדומיננטי שבחבורה - מיקומבצע טריק מוצלח (לדוגמא: קפיצה ל-גריינד) ומיד הם צועקים ומניפים ידיים

שלו ורם

 הההייי! יוווווו!

מיקו מחייך לכל תרועתם ועושה תנועת נצחון מטאליסטית. מיקו שם אגרוף על חזהו בעליצות וצועק:

מיקו

 יוואאאאוו!

 שרה מתקרבת בהחלקה אל מיקו וחולפת על ידו. שרה ומיקו מחליפים מחוות ידיים הדדיות (ניכר כי הם מכירים)

###  9. חוץ. יום. סקייטפארק

שלו ורם מתיישבים בקצה הסקייטפארק. מוציאים ג׳וינט, מעשנים ושותים מבקבוק המים. הם מביטים במיקו מבצע טריק. שלו מוציא טלפון נייד ומצלם אותו בסרטון. אחר כך הוא הופך את הנייד ומצלם את עצמו עושה פרצופים עם רם תוך שהם מדברים לתוך המצלמה. הם משועשעים מעצמם ומדברים בקול. אהרון עובר לידם בהחלקה איטית ומחליף איתם מחוות ידיים. הוא מתיישב לא רחוק אך לא מאוד קרוב, מוציא מים מהתיק שלו ושותה. רם מציע לו שכטה בתנועת יד אך אהרון שם יד על חזו בהתנצלות ומסרב. אהרון מתבונן בשרה הנמצאת ״בבריכה״ (שיפוע בפארק) הקרובה אליהם ומחליקה. נראה ששלו ורם לא שמים את ליבם אליה ועסוקים בנייד, בעישון ובמים.

### 10. חוץ. יום. סקייטפארק

אהרון קם ומתחיל לבצע ״קרוז״, הוא עושה סיבוב אל עבר מרכז הפארק כאשר נכנסות לפארק **2 מחליקות בגיל תיכון** המיודעות היטב עם מיקו שלו ורם. הן מחליקות במיומנות. מיקו מחליק לכיוונם (מנסה לעשות רושם) וכשהוא מתקרב הוא מבצע ״מניואל״ מרשים. הנערות מתבוננות בו צוחקות ומריעות

נערות

 אאאהההיייייווו!

###  11. חוץ. יום. סקייטפארק

אחת הנערות מבצעת דחיפה מהירה על הסקייט ומחליקה לכיוון ״הבריכה״ בה מחליקה שרה. היא יורדת לבריכה, מבצעת ״קפיצה״ ונעמדת על שול הבריכה. מתבוננת בשרה המשלימה את המהלך שלה. שרה קופצת מהבריכה אף היא והשתיים עומדות זו לצד זו על שפת הבריכה.

###

### 12. חוץ. יום. סקייטפארק

מיקו שלו ורם נכנסים ״לבריכה״ מבצעים סללום ומנסים להרשים ולהצחיק את הבנות. מיקו מבצע מעין ״בונלס״ (טריק) אך מחליק ״כיף״ לנערה בעודו מבצע את התרגיל. הנערה צוחקת משועשעת. מיקו מבצע סיבוב נוסף ועוד ״בונלס״ ונראה כי שרה (עדיין עומדת על יד הנערה) מצפה באופן טבעי שהוא יביא את ״הכיף״ הפעם לה היא מביטה בריכוז כשהוא עולה על שפת הבריכה אך מיקו מחליק כיף שני לאותה נערה לקול תרועת חבריו שיצאו אחרי סללום פשוט מן ״הבריכה״.

12 + 13 - עריכה מקבילה

###  13. חוץ. יום. סקייטפארק

אהרון מביט במתרחש. הוא מתבונן במבט מתוסכל אל עבר מיקו, הנערים והנערות. הוא מיטיב את מבטו בשרה (CU) ורואה את הציפייה על פניה כשמיקו ״עולה״ בפעם השניה. הוא נראה ״מאוכזב״ (תנועת שפתיים) כשהוא רואה את התלהבותה של שרה ממיקו אך נראה כי הוא דווקא מתעצבן כשמיקו מתעלם ממנה בפעם השניה.

###  14. חוץ. יום. סקייטפארק

אהרון תופס את הסקייט ובשלושה צעדים מחליק אל עבר קרוז פשוט בפארק. הוא משלים סיבוב כשהוא רואה את שרה יוצאת ממתחם הבריכה לבד. היא מחליקה במהירות ובריכוז ומנסה לבצע טריק מורכב על ״חצי התעלה״ (אלמנט בפארק הסמוי מזוית הראייה של הבריכה) ונופלת נפילה כואבת.

שרה

אההה...

מעוותת את פניה בכאב ואוחזת את ידה

רם מחליק לכיוונה של שרה באיטיות תוך שהוא מסתכל סביב בחשש לראות שאף אחד לא רואה אותו. הוא יורד מהסקייט שממשיך להתגלגל הלאה ומחייך אליה חיוך ממזרי

רם

מה זה? מה קרה לך...? תני לי לראות

**רם** מתקרב וכורע ברך ליד שרה הוא אוחז בידה ומסתכל על הפצע. הוא מקרב את היד אל פיו ומנשק בגסות את ידה ליד הפצע

רם

הנה את רואה, עכשיו זה כבר לא כואב

שרה נועצת ברם מבט קפוא. רם ממשיך לנשק לה את היד ושולח את ידו לכיוון מכנסיה של שרה הוא מגופף את ידו עליה ומנסה להכניס את ידו למכנסיה בגסות אך ללא הצלחה כשאהרון מצוי בחלקו העליון הדרומי של הפארק.

רם

זה לא כואב... את רואה זה לא כואב

שרה מגוננת על עצמה בתנועת גוף ומנסה להסתובב הצידה. הנער תופס את ידה של שרה ומצמיד אותה למפסעתו.

###  15. חוץ. יום. סקייטפארק

קולות חזקים של החלקה ועידוד נשמעים מפי מיקו ויתר המחליקים בעודם מתקרבים לאיזור הסמוי בו נמצאים רם ושרה. רם ממהר לקום הוא תופס את הסקייט ומתחיל להחליק. הוא מנסה לבצע טריק בעודו מסתיר בידו את מכנסיו התפוחות ונופל נפילה קשה. הוא מתפתל מכאב ויתר המחליקים לרבות מיקו מבצעים ״דפיקות אהדה״ של הסקייטים על הרצפה ועל ״צירי הבורד״. רם מרים את הראש ורואה את מיקו והנערים מעודדים אותו ואת שרה ודופקים עם הבורד ברצפה. הנער ושרה נראים כאובים מנפילה בלבד

נערים

אאאאוווווההיייי

רם

ווווויייייאאאווו

מרים את הראש בחיוך שקרי ומבצע מחוות יד

שרה מרימה את ראשה ומתרוממת מהרצפה, דימום קל נראה במרפקה. תוך כדי קימתה היא רואה בזווית עינה את אהרון אך ממשיכה את מבטה ונעמדת מול החבורה. היא מביטה במיקו המשועשע ועולה חזרה על הסקייט ומתרחקת. היא רוחצת את ידה ופניה בברזיה של הסקייט-פארק (היא נראית נסערת מאוד)

###  16. חוץ. יום. סקייטפארק

אהרון יושב בחלקו העליון (דרומי) של הסקייטפארק מתבונן על הרחבה. הוא מתבונן בחבורת הסקייטרים ומתמקד בסקייטבורדים השחוקים שלהם עם ״הפיצוצים״ המעידים על שימוש מסיבי. (הבורד ״החבוט״ מעיד על פז״מ גבוה ועל אומץ לב כביכול) ואז הוא מתבונן בבורד שלו, ״החדש יחסית״. מבט מהורהר/מתוסכל עולה על פניו. הוא מביט לכיוון הברזייה ורואה את שרה, עם היד הפצועה, שוטפת את פניה בברזייה. הוא מסתכל על הסקייט שלה (CU) ורואה עד כמה הוא ״חבול״ ו״מפוצץ״. הוא נושם נשימה עמוקה, נעמד ומתקרב בהחלקה איטית אל ״הירידה הגדולה״. הוא נעמד על שפתה של הירידה עם הסקייטבורד ומביט מטה אל רגליו (POV) הוא מהסס. ברקע מבטו הוא רואה מתחת לירידה על שיפוע קטן את הילד עם הכובע הכחול על הקורקינט. אהרון מנסה פעמיים להעיז לרדת אך לא מצליח. הוא תמיד מהסס ברגע האחרון ומפחד לרדת. אהרון מרים את עיניו צפונה ומביט שוב בשרה המתבוננת בילד עם הכובע הכחול. אהרון נעמד על הבורד ובדחיפה קלה מכוון את עצמו אל עבר הירידה הצדדית והקטנה אך גם שם הוא כושל ונופל.

###  17. חוץ. יום. סקייטפארק

(POV - של אהרון)

רם מחליק לכיוונה של ״הירידה הגדולה״ ויורד אל השיפוע הקטן שם מצוי הילד עם הכובע הכחול. אהרון מביט בשרה המנסה להיטיב את מבטה אל הילד ואל רם המתקרב אליו. אהרון רואה אותה מסתכלת בחשש כיצד הנער ורם משוחחים וכיצד רם מדגים לילד משהו על הקורקינט. אהרון קם מנפילתו ועולה שוב אל הירידה הגדולה (משקיפה על כל הפארק) אהרון רואה את רם כורע לצידו של הילד ומסביר לו משהו (יכול להראות מאחור כאילו הוא פוגע בילד) ואת שרה מתקרבת אליו במהירות עם פרצוף של רצח בעיניים. אהרון מסתכל על הירידה הגדולה אך מפחד לרדת. כאשר שרה מגיחה מאחוריו של רם וחובטת בראשו בעצמה אדירה עם הסקייטבורד בידה. רם נופל לרצפה ושרה ממשיכה לחבוט בו עם הסקייט תוך כדי צעקות ובכי

שרה

אאאההה!!

הילד עם הכובע הכחול נופל הצידה. כובעו נופל על הרצפה והוא מתרחק בריצה מהמקום כאשר מיקו מגיע בריצה לכיוונה אל שרה החובטת ברם . מיקו הודף את שרה מרם וצועק

מיקו

מה את עושה?!

שרה מניפה שוב את הסקייטבורד המוכתם בדם ואוחזת אותו בעצמה ובטירוף וצועקת אל עבר מיקו

שרה

תזוז!! זוז כבר!!!

שרה מנסה להמשיך להכות בנער ומנסה להרחיק את מיקו אבל מיקו עוצר אותה ומנסה לתפוס את הסקייטבורד

מיקו

עזבי! מה יש לך?!

###  18. חוץ. יום. סקייטפארק

מיקו מצליח להדוף את שרה אל הרצפה. שרה בהתקף זעם ובלבול לופתת את פניה בידיה. יתר החבורה מתחילה להתקבץ ומתבוננת בתקרית ממרחק מסוים

מיקו

מה נסגר איתך? מה קרה?

אהרון עומד מעל הירידה הגדולה המשקיפה על כל המתרחש. אהרון רואה את מיקו נעמד ומסתובב אל שלו והנערות המביטים למטה ואוחז את ראשו בידיו

מיקו

פאק! פאק! פאק!

### 19. חוץ. יום. סקייטפארק

אהרון מסתכל (POV) ורואה את רם מתחיל להתרומם. רם אוחז את ראשו בידו ומסתכל אל עבר שרה שפניה בתוך ידיה החבולות. רם מתחיל להעמד ומנסה להתקרב בתוקפנות חצי בכריעה חצי בעמידה אל עבר שרה. אהרון מביט בירידה הגדולה (בחשש רב) ונעמד על הסקייט. הוא מרצין את מבטו (עובר משרה אל רם בנחישות) וללא היסוס יורד את הירידה הגדולה תוך שהוא מכוון את עצמו ״להתרסק״ על רם

המצלמה מלווה את פניו בהילוך איטי פרצופו מתחלף מאימה, למאמץ ואז לריכוז מוגבר

אהרון פוגע בעצמה רבה ברם ״שעף״ כמה מטרים ומאבד את הכרתו אהרון שוכב בנקודת המפגש בינהם פצוע וחבול. שלו ומיקו רצים אל רם. אהרון קרוב לשרה (כמו שלא היה קרוב אליה עד כה) אהרון מרים את ראשו אל עבר שרה והיא מביטה בו (יש בינהם ״רגע״) שרה שולחת את ידה אל אהרון אך תנועתה מופרעת על ידי הילד הקטן שרץ חזרה לתוך הזירה ומנסה למשוך את כובעו הכחול (LET IT SLIDE) שנמצא תחת רגלו של אהרון. אהרון מתבונן שוב בכובע הכחול (POV) בעוד הילד חובש אותו וממהר אל אימו המפצירה בו להזרז.

אמא

נו!

אהרון מרים את ראשו ורואה את האמא מביטה בסיטואציה מזועזעת ומניעה את ראשה ימינה ושמאלה

אמא (אל הילד)

נו!

### 20. חוץ. יום. סקייטפארק

מבטו של אהרון עובר אל הסקייטבורד שלו שמתגלגל לתוך הפריים (גלגול חוזר) הוא רואה את החבטות על הסקייט ״ופיצוץ״ גדול בחזית. הסקייט מתגלגל באיטיות אל עבר שרה. הוא מביט בה נוגעת בסקייט ומעבירה את ידה על הפיצוץ הגדול בחזית הבורד. היא נושכת את שפתה קלות ומהנהנת לעצמה ואז דוחפת בעדינות את הסקייט אל עבר אהרון תוך שהיא מרימה אליו את מבטה. אהרון מביט בה במבט תלוי. שרה מישירה אליו מבט (פניה חבולות ועיניה אדומות) היא מסתכלת ומתבוננת בו (פניו חבולות) ומחייכת חיוך קטנטן

**סוף**